CELEX: 32013D0638
Language: et
Date: 2013-08-12 00:00:00
Title: 2013/638/EL: Komisjoni otsus, 12. august 2013 , oluliste nõuete kohta seoses merelaevade raadioseadmetega, mis on ette nähtud paigaldamiseks SOLASega hõlmamata laevadele ja kavandatud osalema ülemaailmses merehäda- ja ohutuse süsteemis (GMDSS) (teatavaks tehtud numbri C(2013) 5185 all)

7.11.2013   
            
            
               ET
            
            
               Euroopa Liidu Teataja
            
            
               L 296/22
            
         KOMISJONI OTSUS,
   12. august 2013,
   oluliste nõuete kohta seoses merelaevade raadioseadmetega, mis on ette nähtud paigaldamiseks SOLASega hõlmamata laevadele ja kavandatud osalema ülemaailmses merehäda- ja ohutuse süsteemis (GMDSS)
   (teatavaks tehtud numbri C(2013) 5185 all)
   (2013/638/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. märtsi 1999. aasta direktiivi 1999/5/EÜ raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta, (1) eriti selle artikli 3 lõike 3 punkti e,
   ning arvestades järgmist:
   
               (1)
            
            
               Mitu liikmesriiki on rakendanud või kavatsevad rakendada ühiseid raadioseadmete ohutuspõhimõtteid ja -eeskirju laevade puhul, mille suhtes ei kohaldata 1974. aasta rahvusvahelist konventsiooni inimelude ohutusest merel (SOLAS) (edaspidi „SOLASega hõlmamata laevad”).
            
         
               (2)
            
            
               Raadioside teenistuste ühtlustamine aitab kaasa SOLASega hõlmamata laevade meresõiduohutusele, eriti merehäda korral ja halbades ilmastikutingimustes.
            
         
               (3)
            
            
               Meresõiduohutuse komitee (MSC) ringkirjas 803 SOLASega hõlmamata laevade osaluse kohta ülemaailmses merehäda ja -ohutuse süsteemis (GMDSS) ning Rahvusvahelise Mereorganisatsiooni (IMO) otsuses MSC.131 (75) kutsutakse riike üles kohaldama suuniseid SOLASega hõlmamata laevade osalemiseks GMDSSis ja soovitatakse neil tungivalt nõuda GMDSSis toimivate raadioseadmete kasutamist kõigil laevadel.
            
         
               (4)
            
            
               Rahvusvahelise Telekommunikatsiooni Liidu raadioeeskirjadega on GMDSSile eraldatud kindlad raadiosagedused. Kõik nendel sagedustel töötavad raadioseadmed, mis on ette nähtud merehädas kasutamiseks, peavad ühilduma nendele sagedustele ettenähtud kasutusviisiga ning tagama piisava kindluse, et need töötavad merehädas õigesti.
            
         
               (5)
            
            
               On vaja selgitada, et komisjoni 4. septembri 2003. aasta otsust 2004/71/EÜ (mis käsitleb olulisi nõudeid seoses merelaevade raadioseadmetega, mis on mõeldud paigaldamiseks SOLASega hõlmamata laevadele ja kavandatud osalema ülemaailmses merehäda- ja -ohutuse süsteemis (GMDSS)) (2) kohaldatakse kõikide SOLASega hõlmamata laevadel kasutamiseks ettenähtud GMDSS-seadmete suhtes, mida ei reguleerita nõukogu 20. detsembri 1996. aasta direktiiviga 96/98/EÜ laevavarustuse kohta (3).
            
         
               (6)
            
            
               Nõudeid, millele SOLASega hõlmamata laevade jaoks ettenähtud GMDSS-seadmed peavad vastama, tuleks rakendada ühetaoliselt kõikides liikmesriikides kooskõlas asjakohaste IMO suunistega.
            
         
               (7)
            
            
               Otsusesse 2004/71/EÜ tehtavate muudatuste suure hulga tõttu tuleks kõnealune otsus selguse huvides asendada.
            
         
               (8)
            
            
               Käesoleva otsusega ettenähtud meetmed on kooskõlas telekommunikatsiooniseadmete nõuetekohasuse hindamise ja turujärelevalve komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevat otsust kohaldatakse kõikide direktiivi 96/98/EÜ kohaldamisalast välja jäävate raadioseadmete suhtes, mis on ette nähtud kasutamiseks laevadel, mis ei ole hõlmatud 1974. aasta rahvusvahelise konventsiooniga inimelude ohutusest merel (SOLAS) (edaspidi „SOLASega hõlmamata laevad”), ja mis on kavandatud osalema ülemaailmses merehäda- ja -ohutuse süsteemis (GMDSS), nagu sätestatud SOLASe konventsiooni IV peatükis, ning mis toimivad ühes järgmises raadiosideteenistuses:
   
               a)
            
            
               Rahvusvahelise Telekommunikatsiooni Liidu raadioeeskirjade artiklis 1.28 määratletud liikuva mereside teenistus,
            
         
               b)
            
            
               Rahvusvahelise Telekommunikatsiooni Liidu raadioeeskirjade artiklis 1.29 määratletud liikuv mere-kosmoseside teenistus.
            
         Artikkel 2
   Ilma et see piiraks Euroopa Parlamendi ja nõukogu direktiivi 2009/45/EÜ (4) kohaldamist, projekteeritakse raadioseadmed nii, et need tagaksid nõuetekohase toimimise meretingimustes, vastaksid merehäda tingimustes kõigile SOLASega hõlmamata laevade suhtes kohaldatavatele GMDSSi operatiivvajadustele vastavalt Rahvusvahelise Mereorganisatsiooni asjakohastele sätetele ning võimaldaksid selget ja häirekindlat sidet kõrge usaldusväärsusega analoog- või digitaalsidekanali kaudu.
   Artikkel 3
   Otsus 2004/71/EÜ tunnistatakse kehtetuks.
   Artikkel 4
   Käesolev otsus on adresseeritud liikmesriikidele.
   
      Brüssel, 12. august 2013
      
         
            Komisjoni nimel
         
         
            asepresident
         
         Antonio TAJANI
      
   
   
      (1)  EÜT L 91, 7.4.1999, lk 10.
   
      (2)  ELT L 16, 23.1.2004, lk 54.
   
      (3)  EÜT L 46, 17.2.1997, lk 25.
   
      (4)  ELT L 163, 25.6.2009, lk 1.